钦定古今图书集成/方舆汇编/职方典/第1124卷 > 《凤山书院赋》廖道南
## 钦定古今图书集成/方舆汇编/职方典/第1124卷 > 《凤山书院赋》廖道南

蔡潮，字巨源，别号霞山，为湖广督学。寓蒲肇修凤山
书院时，道南为诸生，蔡公乃命作《凤山赋》。其辞曰：“霞
山先生仰谦山之𡾰𡶴，俯涣水之洸洋，背艮岫以枕
阴，面晋旭以宾阳。于是乎经野覛土，诹日择吉，鸠工
聚材，测景平泉，伐巽木以为宇，拔泰茅以为堂，隆大
过以为栋，建书院于凤冈。盖以植人纪，树天纲，考法”
象，陈典常，而永垂丕休之烈于无疆也。爰有三湘公
子，九嶷丈人，驭黄鹄之飙轮，参绣麟之云舆，抗招摇
以遐征，指摄提而上驰，蹑巉岩而眺望，肆悬河之修
词。公子曰：“窃伏湘湄，遐哉邈矣。不图今日，院斯落矣。
青青子衿，于胥乐矣。且吾闻诸蓬莱之阳，扶桑发赪，
迷糓扬彤”，蠹映波其屈缩，栒杖摇屿其菁葱。迺有
青阳之宫，绮疏繁星，藻棁宛虹。安期涉“咸池而洗日，
羡门登旸谷而凌空。”昆仑之西，渊泱漭泑，泽沦漪
冢。遂嵂屼其巾霞，泰器嵚崎其截霓。迺有素灏之居
晶宫，栖魄璇题，纳曦，容成据沙棠而逍遥，韩众依子
桐而栖迟。炎峤之南，缅渺丹垠，纾回紫𤲬育隧畅薰
风之籁，轻岩悬《火德》之躔。迺有朱明之垣，金支通牖，
玉蕤照筵。祝融司祗而开宇甸，《赫胥》御纪而垦天田。
瀚海之北气凝霜，竁精结冰。吉良，产千金之骏驺，
具五色之华质，迺有元景之室，閴家九关，碨礨万壁，
啸父掣长鲸而挥攉，任公跨巨鳌而屃屃。先生益用
龟明，革浮豹蔚，晞青阳之曈昽，饫素灏之浟㴒，服朱
明之陆离，被元景之赫奕。无乃穷四荒，超八极，于焉
栖息尔矣。先生曰：“恣远游者，畴与近取诸身？务外观
者，畴与内求诸心？子言博矣，盍载陈之公子。”又曰：“太
昊乘震，执规司春，玉衡秉信，珠斗回仁。苍骊驾而协
气和，鳦鸟巢而条风温。于斯之时，红药翻阶，朱槿荫
庭，灵运赋池草而冥机自触，孝绰感山樱而雅韵攸
成。炎帝乘离，执衡司夏，赤燕鸣晨，丹良烛夜。于斯之时，萝烟袅帷，松风入榭，江淹怀绮树而兴慨皋兰，傅
元思秀麦而宣”谣田稼。少昊乘兑，执矩司秋，悲台萧
瑟，哀壑飕飗。鹊梁迥而津桥横，蟾桂芬而月殿幽。于
斯之时，竹君万个，木奴千头。左思睇翔凤而金飙初
动，潘岳咏归燕而玉露方流。颛顼乘坎，执权司冬，同
云集霰，寒澌凝淙。日陆旋而品汇藏，星纪周而象纬
从。于斯之时，令属元英，律应黄钟。穆王跻平圃而白
“云缥缈，梁主游兔园，而素雪玲珑。先生渐仪鸿羽，鼎
食雉膏。煦春元而熙熙，茂夏亨而陶陶，广秋利而肃
肃，孚冬贞而昭昭。无乃顺四时，周六虚，于焉居诸尔
矣乎？”先生曰：“善言天者，必征诸人，善言古者，必准诸
今。子言近矣，愿终陈之。”公子又曰：“粤稽有汉，西雍是
京。嵯峨虎观，蜿蜒凤城。麒麟焘奡而”芙蓉披，𫛛鹊顤
顟而椒兰荣。迺有承明之庐，著作之庭，铜龙承宇，金
马标门，方朔占岁星之色象，更生招太乙之威神，粤
稽有晋，江左载作，锺山龙蟠石城，虎跃，显扬韡炳而
亘赤乌，永安离奇而延朱雀，迺有华林之园，昇元之
阁，江实浮波，山葩吐萼，陆机咏芳藻以敷文，谢朓赋
青山而寻乐。粤稽有唐，起于晋阳。华清毓秀，兴庆蜚
香。勤政通天而接熊耳，飞山凝碧而起鶤翔。迺有结
璘之楼，郁仪之堂。虬漏宵沉，铃索昼张。李白摛辞而
焜煌鳌掖，韩休抗疏而飞翥鸾章。粤稽有宋，国于汴
京。浑河为池，嵩岳为城。嘉惠嘉福，以延弘庆；纯和熙
和，以联迩英。乃有徽猷之制，宝谟之箴。十阁丛起，两
制并“名。易简承恩，而御书飞白；永叔视草，而史策垂
青。先生节以制度，颐以保贞，绍汉贤之高躅，步晋哲
之芳尘，追唐臣之逸轨，播宋儒之光灵。无乃兼四代，
冠群英，于焉浚明尔矣乎？”先生曰：“载事者存乎史，载
道者存乎经。子言美矣，吾何能焉？”九嶷丈人喟然叹
曰：“於乎繄嘻！子知其一，未知其二也。夫北”人见布而
疑黂，越人见罽而疑毳；拘乎艺也；奔蜂不能化《桑蠋》，
伏雌不能伏鹄卵；泥乎类也。若公子者，未免驰志艺
文之末，而或遗其本；游精散殊之博，而靡得其约也
已。迺若先生之登兹凤山也，其东则有丰财灵应，幽
兰点笔；萧堆仙云，雪峰丫髻。河抱石牛而掩映星河，
溪洄赤马而虚涵天日。其西则有铁山、壶山、蒲首、瑞
云、感山、庐山、芙蓉、石门。湖出二罗，而澄潭潴蓄；水趋
六口，而长江吐吞。其南则有桃花、白石、月山、梅峰、金
紫、五洪、云台、荆泉、鹿洞谽谺，而林阴夕合。《羊楼》崛，
而崖花昼妍。其北则有龙翔行将，凤隐石盆。雷坛天
马，明水山门。北渡浮舟，而污樽怀古，西寻遗堞，而乌
石藏灵。是故凤凰于飞，维石岩岩。三峰层峦，五水萦
湾。金叠石笋，金台云磐。隆冈秀起，而趋翼南门。平原
衍彝而回抱西关。是故其为书院也。其中则有集云
之楼，峥嵘缯绫嵁𡽵绸缪，飞甍特起，丛枅孔修，若升
元圃之丘。烂瑶宫，森贝阙，朝霏入而暮霭浮。其左则
有无逸之所，堂曰“颐贤，丽泽辅友”，斋曰“六行”，慎修恪
守，若窥琼林之牖。辨商彝，测姬卣，煇璧月而灿珠斗。
其右则有务敏之轩，堂曰“文会”，列鼎鸣弦，斋曰“六德”，
仰高钻坚，若升石渠之筵。庇广厦，履细旃，罗宝典而
肆璚篇。其前则有叠翠之门，灵峰矗立，河流吐吞。蛟
腾虎变，鹄举鸢𬸣。若排建章之阍，金支，簇朱旗，翻浥
仙掌而迎朝暾。其后则有六峰之亭，仰高游息，耽幽
会冥。窗艸交翠，野竹摇青，若入华林之园。采芝秀，纫
兰馨，沓鹤渚而回凫汀。是故山以凤灵，院以山名。先
生之建兹院，设兹教也，而岂徒哉？昔者凤凰之为世
瑞也，轩辕临元扈而受图，伶伦适嶰谷而协律，高辛
聆音而拊鞞，少昊名官而纂历，巢于阿阁；尧命羲和
以授时，仪于箫韶，舜察璇玑以齐政，翔于紫庭；文王
占景纬而游歌，止于岐山，召公陈《卷阿》而讽咏。兹盖
传之道统，纳之世轨，昭之人文，章之物采，示之贤规，
约之邦纪，所以淑斯文者懋矣，望诸生者“厚矣。视唐
之集贤、丽正、含象、光顺，宋之嵩阳、白鹿、石鼓、岳麓，盖
异世而同符焉尔矣。”先生闻之，有睟其容，有盱其衡，
喟然叹曰：“有是哉！”九嶷丈人乃歌曰：“惟九嶷兮蒲山
之宗，仁者寿兮静斯同。”三湘公子亦从而歌曰：“惟三
湘兮莼水之潨，智者乐兮动斯同。”先生乃赓载歌曰：
“九嶷巀嶪兮君子以崇德；‘《三湘》浟湙兮君子以广业’。”
“吾与吾徒期《大同》兮永贞吉。”